ທ່ານນາງຄລິນຕັນ ຈະໄປຢ້ຽມຢາມ 4 ປະເທດ ໃນອາຟຣິກາ
ລັດຖະມົນຕີການຕ່າງປະເທດສະຫະລັດ ທ່ານນາງຄລິນຕັນ ຈະໄປຢ້ຽມ 4 ປະເທດ ໃນເຂດອາຟຣິກາ ຕາເວັນຕົກ
ລັດຖະມົນຕີກະຊວງການຕ່າງປະເທດສະຫະລັດ ທ່ານນາງຮີລລາລີຄລີນຕັນຈະຢ້ຽມຢາມ ສີ່ປະເທດໃນອາຟຣິກາຕາເວັນຕົກ ໃນຕົ້ນອາທິດໜ້ານີ້ ແນໃສ່ເພື່ອເນັ້ນໜັກໃຫ້ຄວາມສຳ ຄັນກ່ຽວກັບການປົກຄອງທີດີແລະການພັດທະນາທາງດ້ານເສດຖະກິດ ກະຊວງການຕ່າງປະເທດສະຫະລັດ ໄດ້ປະກາດກ່ຽວກັບການເດີນທາງດັ່ງກ່າວ ໃນມື້ວັນ ສຸກວານນີ້ ທ່ານນາງວິກຕໍເຣຍ ນູແລ່ນໂຄສົກກະຊວງການຕ່າງປະເທດສະຫະລັດກ່າວວ່າ ການຢ້ຽມ ຢາມຕ່າງປະເທດຂອງທ່ານນາງຄລີນຕັນ ຄັ້ງທໍາອິດໃນປີນີ້ຈະແມ່ນການໄປຢ້ຽມຢາມໄລບີ ເລຍ ເພື່ອເຂົ້າຮ່ວມໃນພິທີຮັບຕໍາແໜ່ງຄັ້ງທີສອງຂອງປະທານາທິບໍດີເອເລ່ນຈອນສັນ-ເຊີ ລິຟ ຫລັງຈາກນັ້ນ ທ່ານນາງຈະໄປແວ່ຢ້ຽມຢາມໄອວໍຣີໂຄສ ໂຕໂກ ແລະ ເຄບເວີຣ໌ດ ຢູ່ທີ່ໄອວໍຣີໂຄສ ທ່ານນາງມີໝາຍກຳນົດຈະໄດ້ພົບກັບປະທານາທທິບໍດີອາລາສຊານ ອຸດ ຕາຣາ ພັກລັດຖະບານປະສົມຂອງທ່ານໄດ້ຮັບໄຊຊະນະຢ່າງຖ້ວມລົ້ນ ໃນການເລືອກຕັ້ງ ສະພາແຫ່ງຊາດໃນວັນທີ 11 ທັນວາປີກ່ອນ ທ່ານນາງຄລີນຕັນຈະມ້ວນທ້າຍການເດີນທາງຢ້ຽມຢາມທີ່ເຄບເວີຣ໌ດ ຊຶ່ງເປັນເກາະນ້ອຍໆ ໃນມະຫາສະມຸດອັດລັງຕິກ ບ່ອນທີທ່ານຈະພົບກັບນາຍົກລັດຖະມົນຕີ ໂຮເຊ ມາຣີອາ ເນີ ເວສ ເພື່ອໂອ້ລົມກ່ຽວກັບບັນຫາການຮ່ວມມືໃນຂົງເຂດເຊັ່ນວ່າ ການຄ້າຢາເສບຕິດເຖື່ອນ ເປັນຕົ້ນ